สถานีห้าแยกลาดพร้าว

**สถานีห้าแยกลาดพร้าว** (; รหัส: N9) เป็นสถานีรถไฟฟ้าบีทีเอสแบบยกระดับในเส้นทางสายสุขุมวิทส่วนต่อขยายหมอชิต–สะพานใหม่–คูคต ยกระดับเหนือถนนพหลโยธินบริเวณด้านหน้าศูนย์การค้าเซ็นทรัล ลาดพร้าว ในพื้นที่เขตจตุจักร กรุงเทพมหานคร เปิดให้บริการเมื่อวันที่ 9 สิงหาคม พ.ศ. 2562

## ที่ตั้ง
ถนนพหลโยธิน บริเวณใกล้กับจุดบรรจบถนนลาดพร้าวกับถนนหอวัง ด้านหน้าศูนย์การค้าเซ็นทรัล ลาดพร้าว และโรงเรียนหอวัง ในพื้นที่แขวงจตุจักรและแขวงจอมพล เขตจตุจักร กรุงเทพมหานคร

เดิมทีตามแผนงานของกรุงเทพมหานครและบีทีเอสซี สถานีแห่งนี้จะใช้ชื่อสถานีว่า **สถานีหอวัง** เนื่องมาจากตั้งอยู่ด้านหน้าถนนหอวังและโรงเรียนหอวังซึ่งเป็นสัญลักษณ์ใหญ่ของพื้นที่ แต่หลังจากที่คณะรัฐมนตรีมีมติให้โอนย้ายโครงการไปอยู่ภายใต้การดำเนินการของการรถไฟฟ้าขนส่งมวลชนแห่งประเทศไทย จึงได้มีการพิจารณาชื่อสถานีใหม่หลายแห่งโดยอ้างอิงจากความไม่แน่นอนของสถานที่ที่ใช้อ้างอิงชื่อสถานี จึงทำให้สถานีหอวังเปลี่ยนชื่อมาเป็น **สถานีห้าแยกลาดพร้าว** ในปัจจุบัน ต่อมาได้มีการเปลี่ยนชื่อภาษาอังกฤษจากเดิม Ladphrao Intersection เป็น Ha Yaek Lat Phrao ซึ่งมาจากการถอดอักษรไทยเป็นอักษรโรมันแบบถ่ายเสียง

## แผนผังสถานี

## รายละเอียดของสถานี
### รูปแบบของสถานี
เป็นแบบชานชาลาเกาะกลาง ขนาดมาตรฐาน เพื่อความสะดวกในการเปลี่ยนขบวนรถในกรณีที่ผู้ให้บริการเป็นอีกราย ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง

### สัญลักษณ์ของสถานี

ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ กรณีนี้จะแตกต่างจากสถานีในหมวด N ของบีทีเอสเดิมที่กำหนดให้สีส้มเป็นเส้นทางส่วนเหนือ เนื่องจาก รฟม. อ้างอิงสีของโครงการโดยใช้สีที่ปรากฏตามแผนแม่บทโครงข่ายระบบขนส่งมวลชนในกรุงเทพมหานครและพื้นที่ต่อเนื่อง ที่กำหนดให้เส้นทางช่วงวงแหวนลำลูกกา–บางปู เป็นรถไฟฟ้าสายสีเขียวเข้ม และเส้นทางช่วงยศเส–บางหว้า เป็นรถไฟฟ้าสายสีเขียวอ่อน

### สิ่งอำนวยความสะดวก
* ลิฟต์ไปยังชั้นขายบัตรโดยสารและชานชาลา
* ทางเดินเชื่อมภายในสถานีระหว่างทางออกที่ 1, 3, 6 กับทางออกที่ 2, 4 และ 5 โดยไม่ต้องผ่านพื้นที่ตรวจบัตรโดยสาร
* สะพานลอยเชื่อมต่อกับโรงเรียนหอวัง และโลตัส สาขาลาดพร้าว
* สะพานลอยเชื่อมต่อกับศูนย์การค้ายูเนี่ยนมอลล์
* สะพานลอยและอาคารเชื่อมต่อกับสถานีพหลโยธิน ของรถไฟฟ้ามหานคร สายเฉลิมรัชมงคล
* สะพานลอยเชื่อมต่อไปยังถนนวิภาวดีรังสิต บริเวณอาคารสำนักงานใหญ่ของบริษัท ปตท. *(กำลังก่อสร้าง)*

## ทางเข้า-ออก
ประกอบด้วยทางขึ้น-ลงปกติ, สะพานเชื่อมต่ออาคาร และทางเดินใต้รางรถไฟฟ้า (Sky Walk) ได้แก่
* **1** ศูนย์การค้าเซ็นทรัล ลาดพร้าว (สะพานเชื่อม), เดอะ วัน พาร์ค (บันไดเลื่อนขึ้นและลง)
* ***2*** คอนโดมิเนียม เอ็ม ลาดพร้าว (ลิฟต์)
* ***3*** ห้างสรรพสินค้าเซ็นทรัล สาขาลาดพร้าว (สะพานเชื่อม พร้อมลิฟต์), โรงแรมเซ็นทาราแกรนด์ แอท เซ็นทรัล ลาดพร้าว กรุงเทพ, ถนนหอวัง
* **4** ศิริเวลเนส คลีนิคเวชกรรม, คอนโดมิเนียมไลฟ์ ลาดพร้าว และไลฟ์ ลาดพร้าว วาเลย์ (บันไดเลื่อนขึ้น)
* **5** โรงเรียนหอวัง, โลตัส สาขาลาดพร้าว (ทางเดินยกระดับ)
* **6**  , ยูเนียนมอลล์, สวนสมเด็จย่า ๘๔, เดอะ เครส พาร์ก เรสซิเดนซ์ (ทางเดินยกระดับ, บันไดเลื่อนขึ้น, ลิฟต์)

จุดรวมพลอยู่ที่ทางออกที่ 2 บริเวณพื้นถนนก่อนถึงป้ายรถประจำทางไปสวนจตุจักร และทางออกที่ 3 บริเวณด้านหน้าห้างสรรพสินค้าเซ็นทรัล สาขาลาดพร้าว ก่อนถึงถนนหอวัง

## เวลาให้บริการ

## การเชื่อมต่อรถโดยสารประจำทาง
### ถนนพหลโยธิน
*  เส้นทางที่มีรถรองรับวีลแชร์
#### องค์การขนส่งมวลชนกรุงเทพ

#### รถเอกชน

### ถนนลาดพร้าว
*  เส้นทางที่มีรถรองรับวีลแชร์

#### องค์การขนส่งมวลชนกรุงเทพ

#### รถเอกชน

ถนนพหลโยธิน มุ่งหน้า วิภาวดีรังสิต รถขสมก. สาย 24 26 34 39 59 63 107 129 136 191 503 รถเอกชน สาย 39 104 126 524

ถนนพหลโยธิน มุ่งหน้า รัชโยธิน รถขสมก. สาย 24 26 34 39 59 63 107 129 136 191 503 รถเอกชน สาย 39 104 126 524

ถนนลาดพร้าว รถขสมก. สาย 96 145 502 รถเอกชน สาย 8 27 44 92 182

## สถานที่สำคัญใกล้เคียง
* เซ็นทรัล ลาดพร้าว
** ห้างสรรพสินค้าเซ็นทรัล สาขาลาดพร้าว
** อาคารสำนักงานเซ็นทรัล ลาดพร้าว
** โรงแรมเซ็นทารา แกรนด์ แอท เซ็นทรัล ลาดพร้าว กรุงเทพ
** บางกอก คอนเวนชัน เซ็นเตอร์ แอท เซ็นทรัล ลาดพร้าว
* โรงเรียนหอวัง
* โลตัส สาขาลาดพร้าว
* กองบัญชาการตำรวจสอบสวนกลาง
** กองบังคับการปราบปราม
*** กองบังคับการป้องกันปราบปรามการทุจริตและประพฤติมิชอบ
*** กองบังคับการปราบปรามการกระทำความผิดเกี่ยวกับการคุ้มครองผู้บริโภค
*** กองบังคับการปราบปรามการกระทำความผิดเกี่ยวกับอาชญากรรมทางเศรษฐกิจ
*** กองบังคับการปราบปรามการค้ามนุษย์
*** กองบังคับการปราบปรามการกระทำความผิดเกี่ยวกับอาชญากรรมทางเทคโลยี
* สำนักงานการบินพลเรือนแห่งประเทศไทย
* สำนักงานคณะกรรมการกำกับหลักทรัพย์และตลาดหลักทรัพย์
* ยูเนี่ยน มอลล์
* มหาวิทยาลัยเซนต์จอห์น
* โรงเรียนเซนต์จอห์น
* วัดเซนต์จอห์น ลาดพร้าว
* สำนักงานใหญ่ บริษัท ปตท. จำกัด (มหาชน)
* สำนักงานใหญ่ บริษัท การบินไทย จำกัด (มหาชน)
* สำนักงานใหญ่ บริษัท การบินกรุงเทพ จำกัด (มหาชน)
* อาคารเอ็นเนอร์ยีคอมเพล็กซ์
* อุทยานสวนจตุจักร
** สวนจตุจักร
** สวนวชิรเบญจทัศ
* สวนสมเด็จย่า 84
* เดอะวันพาร์ค
* ตลาดลุงเพิ่ม
* ผับโรงเบียร์ ณ ลาดพร้าว

## อ้างอิง

ห้าแยกลาดพร้าว
หมวดหมู่:สิ่งก่อสร้างตั้งแต่ พ.ศ. 2562
ห้าแยกลาดพร้าว
หมวดหมู่:สถานีรถไฟในประเทศไทยที่เปิดทำการในปี พ.ศ. 2562